બેંક અને આંગડિયા પેઢી નજીક આંટાફેરા કરી નાણાં લઇને નીકળતી વ્યક્તિનો ટાર્ગેટ કરતી અને પીછો કરતી હતી. ગેંગનો એક શખ્સ પૈસા લઇને નીકળનાર શખ્સને અટકાવવાનો પ્રયાસ કરતો અને તેમાં સફળતા મળે ન તો બીજા શખ્સ પ્રયાસ કરતા અને ચોરી કરી શહેર છોડી દેતા હતા. આરોપીએ અમદાવાદ, વડોદરા, મુંબઇ, આણંદ અને સુરતમાં પણ ઉપરોક્ત પદ્ધતિથી જ ચોરી કર્યાની કબૂલાત આપી હતી. જેને પગલે તપાસનો ધમધમાટ આગળ વધારાયો છે. બીજીબાજુ, અમદાવાદમાં પણ ઓઇલ ગેંગની મોડેલ ઓપરેન્ડીથી ચોરી અને ઠગાઇની ફરિયાદ નોંધાયેલી હોઇ આગામી દિવસોમાં શહેર ક્રાઇમબ્રાંચ દ્વારા પણ ઉપરોકત આરોપીઓની પૂછપરછ અને તપાસ હાથ ધરાય તેવી પૂરી શકયતા સેવાઇ રહી છે. જેથી અમદાવાદમાં આચરાયેલા આ પ્રકારના ગુના પરત્વે કોઇ ઇનપુટ્‌સ કે મહત્વની માહિતી મળી શકે અને ગુનાનો ભેદ ઉકેલી શકાય.